Document ID: 32004R1805

32004R1805
L 318/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1805/2004 AL COMISIEI
din 14 octombrie 2004
de modificare a Regulamentului (CEE) nr. 2273/93 de stabilire a centrelor de intervenție pentru cereale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
În conformitate cu articolul 5 din Regulamentul (CE) nr. 1784/2003, secara este exclusă de la regimul de intervenție pentru anul de comercializare 2004/2005.
(2)
Centrele de intervenție figurează în tabelul din anexa la Regulamentul (CEE) nr. 2273/93 al Comisiei (2). Este necesar ca din acest tabel să fie eliminată coloana care corespunde secarei. Anumite state membre au solicitat, de asemenea, să se aducă modificări privind aceste centre.
(3)
Prin urmare, Regulamentul (CEE) nr. 2273/93 ar trebui modificat în consecință.
(4)
Măsurile prevăzute de prezentul regulament sunt conforme avizului Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2273/93 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 octombrie 2004.

Labels: 3
17
18